Buivydžių šv. Florijono koplyčia
54°50′10″š. pl. 25°43′55″r. ilg.﻿ / ﻿54.8360°š. pl. 25.7320°r. ilg.﻿ / 54.8360; 25.7320 Buivydžių šv. Florijono koplyčia (arba Radziševskių koplyčia) – mūrinė laidojimo koplyčia Buivydžių kaime, Buivydžių seniūnijoje, Vilniaus rajone, 17 km į rytus nuo Nemenčinės, prie kelio  5220  Nemenčinė–Buivydžiai . Anksčiau koplyčia turėjo Šv. arkangelo Mykolo koplyčios titulą. Stūkso šalia Šv. Jurgio bažnyčios, prie įėjimo laiptų, dešiniajame šventoriaus kampe. Išsiskirianti savo architektūra – kvadratinio plano, smailios aukštos piramidės formos statinys. Pastatyta kaip bažnyčios fundatoriaus Mykolo Radziševskio šeimos mauzoliejus. Koplyčia yra architektūros paminklas, kartu su bažnyčia įtrauktas į LR Kultūros vertybių registrą (unik. kodas 1762).